कंपनी का कहना है कि यह किट ईवीएम का प्रोटोटाइप डेवलप करने की एक कोशिश है और इस मशीन के जरिए वोट किया जा सकता है। इस मशीन में एक यूजर एक बार ही वोट कर सकता है। ऐसा कंट्रोल यूनिट के जरिए ही संभव हो पाता है। वोटिंग खत्म हो जाने के बाद इस मशीन का सिस्टम एक पासवर्ड मांगता है, जिसके जरिए किस उम्मीदवार को कितना वोट मिला है, इसका पता लगाया जा सकता है। कंपनी ने दावा किया है कि ये मशीन सुरक्षित है और इसमें छेड़छाड़ नहीं की जा सकती है। कंपनी के मुताबिक इस मशीन में अभी चार कैंडिडेट के वोटिंग के लिए सुविधा दी गई है। अमेजॉन वेबसाइट में दी गई जानकारी के मुताबिक इस मशीन में वोट तभी डाला जा सकता है जब कंट्रोल यूनिट में वोट देने का वटन दबाया जाता है। कंपनी का कहना है कि इस किट के जरिए ईवीएम बनाया जा सकता है।